laion/Wikipedia-Exotic huggingface dataset:
שאה תהמאספ השני

שאה תֶהַמָאסְפ השני (בפרסית: شاه تهماسب دوم; 1704 – 11 בפברואר 1740) היה שליטה (שאה) האחרון של האימפריה הספווית בממלכת פרס דה פקטו. תהמאספ נולד בעת שלטונו של אביו, שאה חוסיין. בשנת 1722 המורדים האפגנים תחת שאה מחמוד הוטכ החלו מצור על הבירה הפרסית באספהאן, בעוד אביו נאלץ להיכנע לאפגנים, תהמאספ צלח בבריחה מהעיר לעבר תבריז שם הקים ממשלה חדשה בתמיכת הסונים וכמה שבטי קיזילבאש. בשנת 1729, עם תמיכת האימפריה העות'מאנית הממשלה של תהמאספ הצליחה לכבוש מחדש את אספהאן ותהמאספ הוכתר כשאה של ממלכת פרס. בעת מלחמותיו של תהמאספ ותומכיו באפגנים עלה לכוח גנרל בשם נאדיר שאה אשר עם עליית כוחו תהמאספ החל לחשוש לכוחו שלו בכס. הוא יצא למסע נגד העות'מאנים בעבר-הקווקז למען העלאת שמו, מהלך אשר נגמר בכישלון פרסי והמשך עליית כוחו של נאדיר שאה. בשנת 1732 בפגישת ממשלה בעוד תהמאספ היה שתוי, נאדיר שאל את חצר המלך האם 'אדם כזה' (שתוי) מסוגל לשלוט בכס המלוכה, עם תמיכת הצבא והממשלה נאדיר הדיח את השאה. בנו של תהמאספ, עבאס השלישי עלה לכס אך בו בזמן נאדיר שימש כעוצר הכס ומאוחר יותר אף לקח את הכס והדיח את השושלת הספווית דה יורה, בכך הקים את השושלת האפשארית. בשנת 1740, כאשר נאדיר היה במערכה בהודו נגד האימפריה המוגולית, צצה שמועה כי הוא נהרג בקרב. בנו, רזא, אשר שימש כעוצר הכס האמין לשמועה והחל להכין עצמו לירושת הכס. בין לבין הוא הורה על רצח כל משפחת המלוכה הספווית בשביל למנוע את עלייתם של מתחרים עתידיים. תהמאספ גם הוא נכח בהוראת רזא. מיכאל אקסוורטי – החרב של פרס מדיה וקבצים בנושא שאה תהמאספ השני בוויקישיתוף
מסגד חוסיין-שאחובה

מסגד חוסין-שאחובה (במקדונית: Хусеин-шахова џамија) או מסגד חוסין-שאה (במקדונית: Џамија на Хусеин-шах) הוא מסגד בכפר סראי, הסמוך לסקופיה, מקדוניה הצפונית. מסגד זה הוא אתר מורשת תרבותית של מקדוניה הצפונית. מתחם המסגד ממוקם כחמש מאות מטרים מהנהר וארדאר, ממש בכניסה לכפר סראי (מק')‏. המסגד נבנה ב-1553–1556 על ידי חוסיין שאה באמצע המאה ה-16. על פי הכיתוב מעל הכניסה למסגד, הבניין הושלם כשחוסיין שאה כבר נפטר. המסגד ניזוק מספר פעמים: בשרפה הגדולה (אנ') של 1689, אחר כך במהלך הכיבוש הבולגרי במלחמת העולם השנייה, וכן בגלל רעידת האדמה בסקופיה של 1963. לאחר מכן, נעשו מספר מאמצי שימור ושחזור המבנה, ששינו משמעותית את מראה המסגד. ב-2017, נערכו חפירות שהיו הכרחיות להכנת פרויקט לשימור ושיקום המסגד. אחריהם הוצגו עבודות שימור על הבניין, המגרש והחצר והן הושלמו ב-2018. מול המסגד הוקמה מרפסת זכוכית חדשה. מתחם המסגד מורכב ממסגד, טורבה (אנ'), בית קברות טורקי, מזרקה ומבני מנהלה אחרים. ידוע שבעבר הייתה מדרסה שנהרסה ומיקומה המדויק אינו ידוע. למסגד יש בסיס מרובע מקומר בכיפה, וקיבל את המראה הנוכחי של המרפסת לאחר השיקום מרעידת האדמה בסקופיה ב-1963. המסגד נבנה מסלע, והכיפה מונחת על גג נמוך ומכוסה ב-8 אריחים גדולים. אל המסגד, נכנסים מצפון, ישירות דרך דלת עם מסגרת אבן ושער מעוטר בנישה רדודה עם לוח משיש שעליו ישנו כיתוב בערבית. המרפסת לא הייתה קיימת בהתחלה, אך עם עבודת השימור האחרונה נבנתה גרסה מודרנית של המרפסת במקום בו נמצאת שטיח התפילה. המינרט של המסגד, העשוי מסלע, ממוקם בצד המערבי של המסגד, הוא דק וגובהו כ-22.5 מטר. מתחת למינרט, יש קישוטי נטיפים. כדי להגיע לאזור המינרט, ישנם 80 מדרגות בשביל להגיע לשם. בחצר המסגד יש טורבה (אנ') סגורה דו-צדדית, בה קבור מייסד המסגד, חוסיין-שאה. Велкоска, Сања Ивановска (2019-12-31). "СОНДАЖНИ АРХЕОЛОШКИ ИСТРАЖУВАЊА НА КОМПЛЕКСОТ НА ХУСЕИН-ШАХ ЏАМИЈА ВО САРАЈ, СКОПЈЕ". Археолошки Информатор (בקרואטית). 3: 89–101. ISSN 2545-4536. ארכיון מ-2020-10-09. נבדק ב-2020-10-08. „Џамија“. Македонска енциклопедија, книга II (М-Ш): стр. 1638. (2009). Скопје: МАНУ.
ספר מיניאטורי

ספר מיניאטורי (באנגלית: Miniature book), הוא ספר בפורמט זעיר, מודפס או בכתב יד הנפוץ בקרב אספנים ברחבי העולם. ההגדרות לגודלו של ספר בקטגוריה זו השתנו במרוצת הזמן. בשנת 1983 הוקמה באוהיו שבארצות הברית "אגודת הספרים המיניאטוריים" שהגדירה עבור האספנים האמריקניים כי גובהם, רוחבם ועוביים המקסימלי של ספרים מיניאטוריים לא יעלה על 3 אינץ'. הספרים המיניאטוריים ריתקו במשך מאות שנים אנשי דת, מדפיסים, מול"ים והשתמשו בהם בתקופות ובתרבויות שונות לצרכים שונים. הסוגים הנפוצים ביותר היו ספרי תנ"ך, אנציקלופדיות, מילונים, מילונים דו לשוניים, סיפורים קצרים, נאומים מפורסמים, תעמולה פוליטית, מדריכי טיולים, סיפורי ילדים, וכן מזעור של ספרים ידועים כגון כתבי ויליאם שייקספיר וסיפורי שרלוק הולמס שכתב ארתור קונאן דויל. רבים מן הספרים בתקופות הקדומות, היו כתובים ומצוירים ביד וכריכותיהם היו מעץ מגולף, ממתכת או מעור. הספרים המיניאטוריים מהמאה ה-19 שגודלם 4 אינץ' מכונים ספרים מיניאטוריים. ספרים שגודלם בין 3–4 אינץ' מכונים מקרומיניאטוריים, ספרים שגודלם קטן מ-1 אינץ' בכל ממדיהם, מכונים מיקרומיניאטוריים והספרים שגודלם קטן מרבע אינץ', מכונים אולטרה-מיקרומיניאטוריים. כתבה על הספרייה המיניאטורית של ג'וזף טארי אורן דותן 20 ביולי 2011, באתר מאקו ספרים מיניאטורים, דף שער בספרייה הלאומית מהו ספר מיניאטורי? באתר MINIATURE BOOK SOCIETY
יחסי סורינאם–צרפת

יחסי סורינאם–צרפת הם יחסי החוץ בין הרפובליקה הצרפתית לרפובליקת סורינאם. צרפת וסורינאם חולקות 520 ק"מ של גבול, דרך גיאנה הצרפתית, לאורך נהר מארוני (אנ'). גבול משותף זה מביא אינטרסים ואתגרים משותפים בכל הקשור לפיתוח, תשתיות, הגירה וביטחון. מלחמת האזרחים בסורינאם (אנ') הביאה לזרם פליטים מסורינאם לגיאנה הצרפתית. אלה היו למעשה מארונים מהאזורים הפנימיים, אלפים מהם נשארו בגיאנה לאחר סיום הלחימה. מאז שהגבול נפתח מחדש בדצמבר 1991, הסחר המסורתי בין המדינות התחדש. סורינאם הביעה את רצונה לחזק את היחסים עם צרפת, כפי שעולה מההחלטה לפתוח שגרירות בפריז בשנת 2011 ואשרורו ב-26 באוקטובר 2017 של הסכם שיתוף הפעולה המשטרתי שנחתם בשנת 2006. צרפת גם הביעה עניין רב בהגברת היחסים הדו-צדדיים. הדבר יצא לפועל בסתיו 2017 ואושר על ידי ביקורה של שרת החוץ אילדיז פולאק-ביגלי בפריז. במהלך ביקורה חתמה לצד השרה הצרפתית לענייני צרפת מעבר לים, אניק ז'יררדן, על הסכם התיחום הימי לגבי הגבול בין צרפת לסורינאם משפך נהר מארוני. המטרה של שתי המדינות היא לפעול יחד לגיוון היחסים שלהן, לשלוט טוב יותר בזרימת ההגירה ובסחר חוצה גבולות (זהב, תרופות וכו') תוך טיפוח פיתוח סחר וחילופי תרבות עם דאגה לאיכות הסביבה. בנובמבר 2009 נערכו התייעצויות דו-צדדיות ברמה גבוהה - ועד כה היחידה - בפרמריבו. באותה הזדמנות הוקמה "מועצת נהרות" בה נפגשו נציגי הממשלות המקומיות ונבחרי הציבור לדיון בנושאים בעלי עניין משותף סביב ניהול שני הבנקים (שדרוג תשתיות כולל מעבורת בינלאומית, ניהול מפלים, הגנת סביבה ופרויקטים תרבותיים וספורטיביים). לצרפת נוכחות כלכלית קטנה בשכנתה סורינאם. היא הספקית הרביעית בגודלה בסורינאם (0.9% נתח שוק) אחרי הולנד (15.6%), גרמניה (1.8%) ובריטניה (1.4%). חברות צרפתיות נוכחות בתחום הבננות (אספקת צמחי חוץ גופית על ידי מרכז המחקר החקלאי הצרפתי לפיתוח בינלאומי (CIRAD), ציוד השקיה, סיוע טכני, מכירה והובלה לאירופה באמצעות חברת הספנות CMA CGM). לשכות המסחר בסורינאם וגיאנה הצרפתית נפגשות מדי שנה. צרפת מחזיקה בסורינאם שגרירות בפרמריבו, ובנוסף מחזיקה קונסוליה באלבינה. סורינאם מחזיקה בצרפת שגרירות בפריז. מדיה וקבצים בנושא יחסי סורינאם–צרפת בוויקישיתוף יחסי סורינאם–צרפת, באתר משרד החוץ הצרפתי יחסי סורינאם–צרפת, באתר משרד החוץ הצרפתי אתר על יחסי מדינות
מיקיטה בורדה

מיקיטה ולריוביץ' בורדה (באוקראינית: Микита Валерійович Бурда; נולד ב-24 במרץ 1995) הוא כדורגלן אוקראיני המשחק בעמדת הבלם בקולוס ובנבחרת אוקראינה. בורדה נולד בינקייבו, מחוז דונצק והחל לשחק בקבוצה מקומית במחוז קייב. בגיל 16, הוא עבר למועדון הכדורגל דינמו קייב, שבו שיחק בקבוצות הנוער והמילואים של המועדון. ב-23 באוגוסט 2014, בורדה ערך את הופעת הבכורה שלו בקבוצה הבוגרת של המועדון ואף זכה לפתוח בהרכב ושיחק 90 דקות בניצחון 1–3 על זירקה קרופיבניצקי במסגרת הגביע האוקראיני. החל מעונת 19–2018, הוא הפך לשחקן הרכב קבוע, כשבאותה העונה הוא שותף ב-43 משחקים בכל המסגרות. בתחילת שנת 2023 הושאל לקבוצת זוריה לוהנסק ב-31 במאי 2018, בורדה ערך את הופעת הבכורה שלו במדים הלאומיים של נבחרת אוקראינה במסגרת משחק ידידות מול נבחרת מרוקו, שהתקיים בסטאד דה ז'נב בשווייץ והסתיים בתוצאת תיקו אפס. דינמו קייב ליגת העל האוקראינית (3):2014/2015, 2015/2016, 2020/2021 הגביע האוקראיני (3): 2014/15, 2019/20, 2020/21 הסופר קאפ האוקראיני (4):2016, 2018, 2019, 2020 מדיה וקבצים בנושא מיקיטה בורדה בוויקישיתוף מיקיטה בורדה, ברשת החברתית אינסטגרם מיקיטה בורדה, באתר Transfermarkt מיקיטה בורדה, באתר Soccerway מיקיטה בורדה, באתר WorldFootball.net מיקיטה בורדה, באתר National Football Teams מיקיטה בורדה, באתר FootballDatabase.eu
ויטלי מיקולנקו

ויטלי סרהיוביץ' מיקולנקו (באוקראינית: Віталій Сергійович Миколенко; נולד ב-29 במאי 1999) הוא כדורגלן אוקראיני המשחק בעמדת המגן השמאלי באברטון ובנבחרת אוקראינה. מיקולנקו שנולד בצ'רקאסי הוא תוצר מחלקת הנוער של מועדון הכדורגל דינמו קייב. ב-20 באוגוסט 2017, מיקולנקו ערך את הופעת הבכורה שלו בקבוצה הבוגרת של המועדון בליגת העל האוקראינית בניצחון על סטאל קמיאנסקה. ב-25 באוקטובר 2018, הוא הופיע לראשונה בליגה האירופית, כשפתח בניצחון 1–2 על סטאד רן הצרפתית. ב-1 בינואר 2022 חתם מיקולנקו לארבע וחצי שנים באברטון. ב-15 בינואר ערך את הופעת הבכורה בהפסד 1–2 לנוריץ' סיטי. ב-8 במאי כבש שער בכורה בניצחון 1–2 על לסטר סיטי. מיקולנקו ייצג את אוקראינה בכל שלבי הנוער. את הופעת הבכורה שלו במדים הלאומיים של נבחרת אוקראינה ערך בגיל 19, ב-20 בנובמבר 2018 במסגרת משחק ידידות מול נבחרת טורקיה. ב-11 ביוני 2022 כבש שער בכורה בנבחרת הבוגרת בניצחון 0–3 על ארמניה. נכלל בסגל נבחרת אוקראינה לטורניר יורו 2024. דינמו קייב הגביע האוקראיני (2): 2019/20, 2020/21 הסופר קאפ האוקראיני (3): 2018, 2019, 2020 אליפות אוקראינה (1): 2020/2021 מדיה וקבצים בנושא ויטלי מיקולנקו בוויקישיתוף ויטלי מיקולנקו, ברשת החברתית אינסטגרם ויטלי מיקולנקו, באתר Transfermarkt ויטלי מיקולנקו, באתר Soccerway ויטלי מיקולנקו, באתר BDFutbol ויטלי מיקולנקו, באתר WorldFootball.net ויטלי מיקולנקו, באתר National Football Teams ויטלי מיקולנקו, באתר FootballDatabase.eu ויטלי מיקולנקו על הופעת הבכורה שלו בליגה האירופית Сергій Ребров оголосив склад національної команди України на підготовчий збір і товариські матчі перед Євро-2024 באתר הרשמי של התאחדות הכדורגל האוקראינית, 16 במאי 2024 (באוקראינית)
Satlla-1

SATLLA-1 הוא לוויין ישראלי מסוג פיקו-לוויין, והוא הלוויין הראשון שנבנה על ידי סטודנטים במעבדת K&CG של אוניברסיטת אריאל. ב-3 באוקטובר 2020 הלוויין שוגר לתחנת החלל הבינלאומית ומשם הוא שוגר לחלל, במסלול לווייני נמוך (LEO), במסלול קוטבי. הלוויין נבנה במעבדת המחקר K&CG של אוניברסיטת אריאל בראשות הפרופסור בועז בן-משה. הוא הורכב על ידי קבוצה של 6 סטודנטים מהמחלקה למדעי המחשב, המחלקה להנדסת חשמל ואלקטרוניקה וכן מהפקולטה להנדסה באוניברסיטת אריאל. בניית הלוויין הסתיימה באוגוסט 2020. לאחר מכן הוא עבר בדיקות הרעדה במעבדה להרעדה ונשלח לארצות הברית לבדיקות אינטגרציה ושיגור לחלל. באוקטובר 2020 הלווין שוגר על גבי חללית האספקה סיגנוס שנשאה אספקה לתחנת החלל הבינלאומית. במהלך חודש נובמבר, הלוויין יישלח מתחנת החלל למסלול ויחל במשימתו. הלוויין SATLLA-1 הוא הראשון מבין שלישיית ננו-לוויינים שמטרתם הצגת יכולת של תקשורת מבוססת לייזר מהחלל ובדיקת המערכות המאפשרות אותה. התקשורת עם הלוויינים תתבצע מתחנת הקרקע באוניברסיטת אריאל. הלוויין, אשר נבנה במהלך שנתיים, מבוסס על פלטפורמת לווייני Cubesat בגודל 10 סמ"ק ונועד להדגים ולבחון טכנולוגיות שהותאמו לננו לוויינים באוניברסיטת אריאל: עוקב כוכבים: המערכת מאפשרת קביעת המנח המרחבי של הלוויין ע"פ תמונת הכוכבים אותה הוא רואה. מערכת בקרת הכוון שמבוססת על גלגלי תנופה (Reaction Wheels): כוללת מספר גלגלים בתוך הלוויין המסתובבים במהירות גבוהה ושומרים על יציבות הלוויין או משנים את הזווית שלו בהתאם לצורך. שימוש ב-LED כדי לאתר את הלוויין ולעקוב אחריו: על הלוויין מערך נורות LED אשר יידלק בעת חליפותיו מעל ישראל ויאפשר מעקב מדויק אחר הלוויין באמצעות מערך טלסקופים רובוטיים. מערכת תקשורת לטווח רחוק בעלת הספק נמוך בתקן LoRa. הלוויין משתמש בתדרים מסוג UHF ומסוג S-BAND. הלוויין בנוי בתצורה של קובייה של 10X10X10 ס"מ בתקן קיובסאט ומשקלו כ-670 גרם. הלוויין כולל תת-מערכות ההכרחיות לרבות מערכת בקרת אנרגיה, מערכת שידור, קליטה ועיבוד מידע, מחשב משימה ומערכת בקרה תרמית. הלוויין שוגר על גבי טיל אנטרס 230 מתוצרת משותפת של נורטרוף גראמן האמריקאית וחברת יוז'ני האוקראינית. הטיל נשא עליו את החללית המשא הלא מאוישת סיגנוס NG-14. הלוויין SATLLA-1 הוא חלק מ-3.5 טון אספקה לתחנת החלל הבינלאומית. בתאריך 5/11/2020, הלוויין ישוגר מתחנת החלל הבינלאומית למסלול ויחל במשימתו. הלוויין שוגר בהצלחה מתחנת החלל הבינלאומית ב-5/11/2020 בשעה 15:00 שעון מקומי. בשתי החליפות הראשונות מעל תחנת הקרקע הממוקמת באוניברסיטת אריאל לא נקלטה אף תשדורת רדיו. כתבה על SATLLA-1 בדף זמן חלל פרסום תדרי SATLLA-1, באתר IARU כתבה באתר ynet
אנסיפרום

אנסיפרום היא להקת פולק מטאל מהלסינקי שבפינלנד. אנסיפרום נוסדה ב-1995 על ידי מרקוס טויונן (גיטרה חשמלית), סאולי סבוליינן (גיטרה בס) וקימו מייטינן (תופים). שם הלהקה לקוח מהשפה הלטינית ופירושו "חוגר חרב". ב-1996 הצטרף ללהקה יארי מאנפה, בגיטרה ובשירה). הדמו הראשון של הלהקה אשר הכיל שלושה שירים יצא בשנת 1997 . בשנת 1998 עזבו סאולי וקימו את הלהקה והוחלפו באחיו של קימו, יוקה-פקה, ואוליבר פוקין. ב-1999 יצאו עוד שני דמואים אשר הכילו תשעה שירים, ובשנת 2000 חתמו על חוזה עם ספיינפארם רקורדס (Spinefarm Records) והחלו לעבוד על האלבום המלא הראשון שלהם Ensiferum שיצא באוגוסט 2001. באותה שנה הצטרפה ללהקה מייו אנהו (קלידים). ב-2003 סיימו את העבודה על האלבום המלא השני Iron. יארי עזב את הלהקה כדי לעבוד על הפרויקט שלו, וינטרסן. לסיבוב ההופעות אשר תוכנן עם פינטרול, הצטרף פטרי לינדרוס מנורת'ר ללהקה כדי להחליף את יארי בגיטרה ובשירה, ולאחר הסיבוב החליט להישאר בלהקה באופן קבוע. בדצמבר 2004 החליט יוקה לעזוב את הלהקה והוא הוחלף על ידי סמי הינקה על הבס. אוליבר עזב ב-2005 והוחלף על ידי יאנה פרוויאנן בתופים. בפברואר 2006 יצא המיני-אלבום "Dragonheads", שכלל ביצוע מחודש לשירים מהדמואים, מוזיקה פינית עממית, גרסת כיסוי לאמורפיס ושיר חדש אחד, כשמו נקרא האלבום. ביוני של אותה שנה יצא לאור ה-DVD של הופעת העשור של אנסיפרום, אשר הוקלטה בהלסינקי ב-31 בדצמבר 2005. ב-7 בפברואר 2007 יצא סינגל מהאלבום השלישי המלא של אנסיפרום, Victory Songs. האלבום עצמו יצא ב-21 בפברואר. זמן קצר לאחר מכן יצא וידאו קליפ לאחד השירים באלבום, Athi. ב-10 בספטמבר 2007 הודיעה הקלידנית מייו אנהו על פרישתה מהלהקה (מכתב הפרישה). היא הוחלפה על ידי אמי סילבנוינן, שמלווה את ההופעה בסיבובי ההופעות. ב-5 בנובמבר 2010 הגיעה הלהקה להופעה הראשונה שלה בישראל. ההופעה התקיימה במועדון "הבארבי" בתל אביב. היא כללה שירים מכל האלבומים של "Ensiferum" מאלבום הדמו הראשון שיצא ועד לאלבום "From Afar" שירת גראולינג וצעקות אשר משולבים לעיתים עם קולות רגילים בשביל הפזמון. גיטרות ודיסטורשן משולבות עם גיטרה אקוסטית. מלודיות עממיות אשר מנוגנות בגיטרה המובילה ובקלידים, כאשר ברקע מתנגנת מוזיקת הבי מטאל. שימוש בדאבל בס. סולואים מהירים אופייניים למטאל. נושאי המילים העיקריים לרוב הם פנטזיה וסיפורים הרואים. (2001) Ensiferum (2004) Iron (2007) Victory Songs (2009) From Afar (Unsung Heroes (2012 (2015) One Man Army (2020) Thalassic (2006) Dragonheads (2014) Suomi Warmetal (2017) The Live Path אתר האינטרנט הרשמי של אנסיפרום אנסיפרום, ברשת החברתית פייסבוק אנסיפרום, ברשת החברתית אקס (טוויטר) אנסיפרום, ברשת החברתית אינסטגרם אנסיפרום, סרטונים בערוץ היוטיוב אנסיפרום, באתר אפל מיוזיק (באנגלית) אנסיפרום, באתר ספוטיפיי אנסיפרום, באתר Last.fm (באנגלית) אנסיפרום, באתר AllMusic (באנגלית) אנסיפרום, באתר MusicBrainz (באנגלית) אנסיפרום, להקה באתר Encyclopedia Metallum (באנגלית) אנסיפרום, באתר דיזר אנסיפרום, באתר Yandex.Music (ברוסית) אנסיפרום, באתר Discogs (באנגלית) אנסיפרום, באתר Songkick (באנגלית) אנסיפרום, באתר SecondHandSongs אנסיפרום, באתר בנדקמפ אנסיפרום, באתר בילבורד (באנגלית) אנסיפרום, באתר טיידל (באנגלית) אנסיפרום באתר My Space
נדיה פודורוסקה

נדיה פודורוסקה (בספרדית: Nadia Podoroska; נולדה ב-10 בפברואר 1997) היא טניסאית מקצוענית ארגנטינאית. בשיאה דורגה במקום 130 בעולם (3 בפברואר 2020) בדירוג ה-WTA. הישג השיא שלה הוא הגעה לשלב חצי הגמר בטורניר גראנד סלאם ביחידות, באליפות צרפת הפתוחה (2020). היא השחקנית הראשונה בעידן הפתוח שהעפילה מהמוקדמות עד לשלב חצי הגמר. פודורוסקה נולדה ברוסריו וגדלה בשכונת פישרטון. אמה היא רוקחת ואביה היה שען במקצועו שהפך עם השנים לרוקח. סביה וסבותיה היגרו מאוקראינה לארגנטינה. היא הראשונה במשפחתה ששיחקה טניס, היא החלה להתאמן בגיל חמש. במשחקים הפאן-אמריקאיים שנערכו בלימה, פרו בשנת 2019 זכתה פודורוסקה במדליית זהב בטורניר ליחידות, לאחר שניצחה במשחק צמוד במערכה השלישית הקובעת את קרוליין דולהייד מארצות הברית (6-2, 3-6, 6-7(4-7)). אל אליפות צרפת שנערכה בתחילת אוקטובר 2020 היא הגיעה מדורגת במקום 131 בעולם ולכן שיחקה בטורניר המוקדמות כמדורגת במקום שמיני. לאחר שלושה ניצחונות בשלב המוקדמות היא עלתה לטורניר הראשי שבו היא עשתה את ההפתעה הגדולה בטורניר כשהגיעה לשלב חצי הגמר שבו הפסידה לאיגה שוויונטק מפולין ב-2 מערכות (6-2, 6-1), לאחר שהפתיעה וניצחה בשלב רבע הגמר את אלינה סביטולינה מאוקראינה (דורגה במקום 3 בטורניר ומקום חמישי בעולם) בשתי מערכות (2–6, 4-6). מדיה וקבצים בנושא נדיה פודורוסקה בוויקישיתוף נדיה פודורוסקה, ברשת החברתית פייסבוק נדיה פודורוסקה, ברשת החברתית אינסטגרם נדיה פודורוסקה, באתר olympedia.org נדיה פודורוסקה, באתר ה-WTA נדיה פודורוסקה, באתר ה-ITF נדיה פודורוסקה, באתר גביע הפדרציה
יחסי הממלכה המאוחדת – סורינאם

יחסי הממלכה המאוחדת–סורינאם הם יחסי החוץ בין הממלכה המאוחדת לרפובליקת סורינאם. היחסים הדיפלומטיים בין המדינות כוננו בשנת 1975. בריטניה מחזיקה בסורינאם קונסוליה בפרמריבו. סורינאם מחזיקה בבריטניה קונסוליה בלונדון. מדיה וקבצים בנושא יחסי הממלכה המאוחדת – סורינאם בוויקישיתוף אתר על יחסי מדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
פרפרים (שיר של כרקוקלי)

"פרפרים" הוא סינגל שהוקלט על ידי צמד הפופ הישראלי כרקוקלי. השיר יצא לאור ב-11 באוגוסט 2020, כסינגל הראשון מתוך אלבומן השלישי של הצמד. השיר, בדומה ללהיט "איפה הרומנטיקה" ושירים נוספים של הצמד, נכתב, הולחן והופק על ידי סתיו בגר והוא בסגנון הפופ. השיר, לדברי mako עוסק ב"נאיביות וגעגועים, זכרונות של כאב ושמחה, חיים וחלומות מתקופה של תמימות, בזמנים שהברור מאליו התרחק מאיתנו ואנחנו סגורים בעולמנו". בסוף השיר, נשמעת נגינת סקסופון, אותה ביצע אביו של סתיו בגר, אלברט בגר. הווידאו קליפ הרשמי של השיר פורסם בערוץ היוטיוב של הצמד בסמוך לצאתו של הסינגל עצמו ובוים על ידי המפיק המוזיקלי של השיר סתיו בגר וצולם ונערך על ידי אחיו, שחף. צליל הופמן ממאקו סקרה באופן מקיף את יצורתיהן של הצמד, והגדירה את השיר כ"אחד משירי הפופ הטובים שיצאו בישראל בשנים האחרונות". גם דודי פטימר ממעריב אונליין העניק לשיר ביקורת חיובית, ואמר: "כיף לשמוע שיר שהדגש שמושם בו על ההפקה המוזיקלית חשוב לא פחות מהליריקה הלא בנאלית והמנגינה שמביאה וייב אחר מהנוף המקומי אך מוטמע במוזיקה של שתי האחיות". סרטון השיר "פרפרים" באתר יוטיוב לדף השיר באתר הספרייה הלאומית כרקוקלי - פרפרים, באתר ‏מאקו‏, 11 באוגוסט 2020 צליל הופמן, ‏דה ריל דיל, באתר ‏מאקו‏, 18 בספטמבר 2020 דודי פטימר, ‏מלטף ועוצמתי: איתי לוי בבלדה מרגשת שכתב דידי הררי, באתר מעריב אונליין, 12 באוגוסט 2020
מבצר באץ'

מבצר באץ' או מצודת באץ' (בסרבית: Бачка тврђава; בהונגרית: Bácsi vár) הוא מבצר מימי הביניים שנמצא ליד הנהר מוסטונגה (אנ') בבאץ', וויבודינה, סרביה. המבצר, שנבנה במאה ה-14, רשום ברשימת אתרי המורשת של סרביה. מבצר באץ' נבנה במאה ה-14 בתקופת המלך ההונגרי קארוי הראשון (1310–1342). לאחר מכן, נוספו לו שמונה מגדלים. המבצר נהיה למקום בעל חשיבות ראשונה ברמה הצבאית, התרבותית והדתית. לאחר קרב מוהאץ' ב-1526, המבצר הוחזק בידי האימפריה העות'מאנית ב-1529. במאה ה-17, ביקר המנוסע העות'מאני אווליה צ'לבי במבצר, אותו הוא תיאר כעיר המוקפת בחפירי ענק מלאים במים. האוסטרים השתלטו על המבצר ב-1687, אך לאחר מרד הנסיך ההונגרי פרנץ ראקוצי (1703–1711) נשרף המבצר וננטש. למרות זאת, באץ' נותרה המצודה מימי הביניים השמורה ביותר בוויבודינה. מתוך שמונת המגדלים של המבצר המקורי נותרו שרידים של ארבעה מגדלים צדדיים וכן המגדל המרכזי שגובהו 18 מ' שחלק ממנו שוחזר מחדש. היסטוריה של סרביה באץ' Вујовић, С. (2008): Развојни пројекат интегративне заштите наслеђа Векови Бача, 2006-2010, као пример примене савременог приступа заштити културног и природног наслеђа, Зборник радова, Прва регионална конференција о интегративној заштити Културни пејзаж – савремени приступ заштити културног и природног наслеђа, Европски центар за мир и развој Универзитета, Београд, 2008, стр. 287 – 296. Вујовић, С. (2010): Мултидисциплинарност – оквир за јачање свести о значају и вредности културног наслеђа. Зборник Четврте конференције о интегративној заштити, Републички завод за заштиту културно-историјског и природног насљеђа Републике Српске, Бањалука, 2010, стр. 16-26. ГЕОГРАФСКИ ИНСТИТУТ „ЈОВАН ЦВИЈИЋ“ СРПСКА АКАДЕМИЈА НАУКА И УМЕТНОСТИ, ПОСЕБНА ИЗДАЊА КЊИГА 88, Др Александра Терзић, ПЕРСПЕКТИВЕ РАЗВОЈА КУЛТУРНЕ РУТЕ „ТВРЂАВЕ НА ДУНАВУ“ У ФУНКЦИЈИ ОБОГАЋИВАЊА ТУРИСТИЧКЕ ПОНУДЕ СРБИЈЕ מדיה וקבצים בנושא מבצר באץ' בוויקישיתוף מבצר באץ', sekcijatvrdjava.org מבצר באץ' Тврђаве на Дунаву: Тврђава Бач (РТС Културно-уметнички програм - Званични канал) Европски Гран при за Тврђаву Бач („Политика”, 23. јун 2018) (בסרבית) "Tvrđava i podgrađe u Baču". spomenicikulture.mi.sanu.ac.rs. ארכיון מ-2020-01-30. נבדק ב-17 באפריל 2011. {{cite web}}: (עזרה)
יחסי ניקרגואה–צ'ילה

יחסי ניקרגואה–צ'ילה הם היחסים הדיפלומטיים הרשמיים שבין רפובליקת ניקרגואה לבין הרפובליקה של צ'ילה. ב-2 בספטמבר 1879, במהלך מלחמת האוקיינוס השקט, צ'ילה מחתה נגד ניקרגואה על שניסו לפעול לרכישת שתי אוניות מלחמה בצרפת, סולפרינו (1861) ו-La Gloire, לפרו. בנוסף, היא גם דרשה ממנה להימנע מהיטלי התנדבות עבור הצי הפרואני. בשנת 1996 שתי המדינות חתמו על הסכם קידום השקעות והגנה הדדיים. חמש שנים לאחר מכן נחתמה אמנת הסגרה בין המדינות. בפברואר 2011 נחתם הפרוטוקול הדו-צדדי של צ'ילה–ניקרגואה להסכם הסחר החופשי בין צ'ילה למרכז אמריקה, שצפוי להגדיל את הסחר. ההסכם היה הסכם הסחר החופשי הראשון שנחתם בין ניקרגואה למדינה דרום אמריקאית. בשנים האחרונות פותחו יוזמות שיתוף הפעולה העיקריות בין שתי המדינות בתחומי ניהול מקורות מים, מעקב וולקני, בטיחות מזון, אפידמיולוגיה והחלפת חוויות על המודל למניעת אלימות בקרב בני נוער. ניקרגואה מייצגת עבור צ'ילה כ-5% מכלל היצוא שלה למרכז אמריקה ועבור ניקרגואה, צ'ילה מייצגת 10% ממשלוחיה לדרום אמריקה. המוצרים העיקריים שניקרגואה מייבאת מצ'ילה הם שירותים, מזון מעובד, תרופות, יינות, תפוחים, ומוצרי חומרה, ואילו ניקרגואה מייצאת לצ'ילה בעיקר רום, סוכר, בשר, פירות קפואים, מולסה, ביגוד, אננס טרי או יבש. ניקרגואה מחזיקה בצ'ילה שגרירות בסנטיאגו דה צ'ילה. צ'ילה מחזיקה בניקרגואה שגרירות במנגואה. אתר על יחסי מדינות
ח'ליפות (סדרת טלוויזיה)

ח'ליפות (בשוודית: Kalifat) היא סדרת מתח שוודית העוסקת במספר נשים מוסלמיות הקשורות לדאעש במובנים שונים, בשוודיה ובסוריה. הסדרה עלתה לאוויר לראשונה ב-12 בינואר 2020 בתאגיד השידור השוודי. היא עלתה גם לנטפליקס ב-18 במרץ אותה שנה. הסדרה מבוססת בחלקה על המקרה האמיתי של שלישיית בת'נל גרין, בו נתקלו שלוש נערות צעירות מוסלמית במגייסי ג'יהאד בבית הספר התיכון שלהן ב-2015. העיבוד הטלוויזיוני עוקב אחר דמויות נוספות שלא מבוססות על המציאות: פטימה, סוכנת בארגון הביון השוודי; פרווין, צעירה שוודית שנגררה אחר בעלה למדינה האסלאמית ומנסה לצאת ממנה; וסוליקה - נערה דעתנית שעוברת שטיפת מוח על ידי המדינה האסלאמית. העלילה בוחנת ומעלה תהיות בנושאי האסלאם, טרור האסלאמי והמהגרים המוסלמים באירופה. הסדרה בוימה על ידי גורן קפטנוביץ' (אנ'). העלילה עוסקת בשלוש נשים שוודיות, בנות למהגרים מוסלמים: שתיים, סוליקה ופטימה, נמצאות בשוודיה ואחת, פרווין, נמצאת בא-רקה שבסוריה, תחת שלטון המדינה האסלאמית. פרווין, בת למהגרים מטורקיה, נגררה לסוריה אחרי בעלה חוסאם, אך היא איבדה את אמונתה באסלאם ומייחלת לברוח. כשאישה אחרת בעיר נתפסת על ידי הארגון על כך שיצרה קשר עם ארץ מולדתה, היא בורחת אל תוך ביתה של פרווין ונותנת לה טלפון נייד. פרווין משתמשת בטלפון הנייד כדי ליצור קשר עם שוודיה, על אף שאם תיתפס על ידי אדם אחר דינה יהיה מוות. בצד השוודי עונה לה פטימה, סוכנת של ארגון הביון השוודי (SAPO). פטימה, שמזדהה בשם אווה, אומרת לה שתעזור לה להיחלץ מסוריה - אך פרווין חייבת לספק להם מידע חיוני קודם. במקביל, נערה בת 15 בשם סוליקה חיה בשוודיה. אמנם מוצאה מוסלמי, אך אביה דאג שהחינוך בבית יהיה חילוני. סוליקה קוראת וסרטוני הסתה אסלאמיסטיים ומפתחת שנאה כלפי המערב. אחד המורים בבית הספר, אבראהים, הוא למעשה פעיל דאעש ממצרים. הוא מזהה את הפוטנציאל בסוליקה ושולח לה ולחברתה הצ'צ'נית קרימה, סרטוני הסתה נוספים ומספק להן מידע מוטעה על המדינה האסאלמית. סוליקה, קרימה, ולישה, אחותה של סוליקה, בורחות מהבית לסוריה כדי להתגורר תחת חוקי השריעה. בינתיים, פטימה, תוך ניסיונותיה לעזור לפרווין, נקלעת למצב מסובך: חברתה נרצחת ליד דירתה והשוטרים חושדים שפטימה היא זו שביצעה את הרצח. היא מיהרה לדירתה כדי לברוח, אך שם שוטרים ניסו לעצור אותה והיא איימה עליהם באקדח. היא בורחת מהמשטרה ותוך כדי עושה הכול כדי לעזור לפרווין ולקבל מידע מודיעיני. כאילו שהמצב לא יכול להיות גרוע יותר, פרווין מגלה, כשהיא פורצת למחשב של בעלה חוסאם, שמתוכנן פיגוע ענק בשוודיה. גיזם ארדוגן, המגלמת את פרווין, זכתה בפרס השוודי "Kristallen Award for Female Actor of the Year" כחלק מחלוקת הפרסים של Kristallen (אנ') על השתתפותה בסדרה. אליט אופים, המגלמת את פטימה, זכתה אף היא באותו הפרס בקטגוריה "Kristallen Award for Male Actor of the Year". אתר האינטרנט הרשמי של ח'ליפות (בשוודית) "ח'ליפות", במסד הנתונים הקולנועיים IMDb (באנגלית) "ח'ליפות", באתר נטפליקס "ח'ליפות", באתר Rotten Tomatoes (באנגלית) "ח'ליפות", במסד הנתונים הקולנועיים KinoPoisk (ברוסית) Middle East Kurdish actor wins top Swedish television award for role in ‘Caliphate’ series, www.kurdistan24.net Caliphate, Love Me lead Swedish ‘Kristallen’ TV awards nominations, Nordisk Film & TV Fond (באנגלית)
AIM (אלבום)

AIM הוא אלבום האולפן החמישי של הראפרית הבריטית M.I.A.‎. האלבום יצא לאור ב-9 בספטמבר 2016 דרך חברת התקליטים אינטרסקופ רקורדס ופולידור רקורדס. לפני הוצאתו, הצהירה הראפרית כי אלבום זה יהיה אלבומה האחרון. מידע על האלבום AIM באתר MusicBrainz מידע על האלבום AIM באתר AllMusic האלבום AIM באתר Discogs האלבום AIM באתר אפל מיוזיק M.I.A. Announces Return, Teases New Single, Rap-Up (באנגלית) מידע על AIM, באתר המצעד האוסטרי, ארכיון מידע על AIM, באתר המצעד הגרמני מידע על AIM, באתר המצעד של ניו זילנד מידע על AIM, באתר המצעד הספרדי מידע על AIM, באתר המצעד הצרפתי, ארכיון